فوزیہ خلیل

فوزیہ خلیل بچوں کی پاکستانی ادیب، ناول نگار اور بچیوں کے معروف اردو رسالے ماہنامہ کھلتی کلیاں اور خواتین کے رسالے ماہنامہ دیباج کی سابقہ مدیر اور بچوں کے لیے متعدد کتابوں کی مصنفہ ہیں۔ فوزیہ خلیل نے قلمی ناموں ام مصعب اور ام خزیمہ کے نام سے بھی لکھا ہے۔ پہلی سے چہارم تک کی اردو نصابی کتب میں بطور مدیر خدمات سر انجام دی ہیں۔ بچوں کے لیے تین کتابیں کام یابی کے پیچھے، تصویر کے آنسو اور ننھے سراغ رساں شائع ہو چکی ہیں۔

 پیدائش اور تعلیم 
فوزیہ خلیل کی پیدائش لاہور میں ہوئی، لیکن وہ پلی بڑھی کراچی میں ہیں۔ کراچی کے سر سید کالج سے بی ایس سی اور جامعہ کراچی سے علم کیمیا میں ایم ایس سی کیا ہے۔

 ادارت 
فوزیہ خلیل نے 2016ء سے 2018ء تک لڑکیوں کے دو ماہی رسالے کھلتی کلیاں کی ادارت کی۔ جب کہ خواتین کے رسالے دیباج کی 2017ء سے 2018ء تک معاون مدیر رہی ہیں۔ اس کے علاوہ فوزیہ خلیل اول تک ہشتم کی اردو، اول تا پنجم کی اسلامیات اور چہارم جماعت کی معاشرتی علوم کی کتابوں کے ادارتی عملے کا حصہ ہیں، یہ کتابیں ادارے لیڈ کے تحت شائع ہوئی ہیں اور متعدد اسکولوں میں شامل نصاب ہیں۔

 تحریری کام 
فوزیہ خلیل کی تحریریں ماہنامہ ہمدرد نونہال، گوگو، جگ مگ تارے، ماہنامہ ساتھی، کھلتی کلیاں، فہم دین، بزم گل، بچوں کا اسلام، زاد السعید، بزم قرآن، دیباج، خواتین، کا اسلام، ذوق و شوق، بچوں کا گلستان، الف نگر، پیام سلامتی، بچوں کا اشتیاق، پیغام ڈائجسٹ، اقرا، جسارت سنڈے میگزین، روشن ستارے، نوعمر ڈائجسٹ، پیغام اقبال وغیرہ میں شائع ہو چکی ہیں، جن کی تعداد چھ سو سے زائد ہے۔ ان کی کئی تحریوں کا سندھی، پنجابی اور انگریزی زبان میں ترجمہ ہو چکا ہے۔
کتابیں
 کامیابی کے پیچھے، ادارہ مطبوعات طلبہ، کراچی، جنوری 2013ء
 تصویر کے آنسو، بچوں کا کتاب گھر، اکتوبر 2017ء
 ننھے سراغ رساں، دارالمصحف، نومبر 2019ء

 اعزازات 
 ماہنامہ ساتھی کی بہترین لکھاری برائے تحریری سال 2005ء
 ماہنامہ ساتھی کی بہترین لکھاری برائے تحریری سال 2007ء
 ماہنامہ ساتھی کی بہترین لکھاری برائے تحریری سال 2009ء
 ماہنامہ ساتھی کی بہترین لکھاری برائے تحریری سال 2011ء
 ماہنامہ ساتھی کی بہترین لکھاری برائے تحریری سال 2013ء
 ویمن رائٹرز فورم اعزاز برائے حسن کارکردگی 2013-2014ء
 ماہنامہ ساتھی کی بہترین لکھاری برائے تحریری سال 2015ء
 شیلڈ آف ہانر اینڈ ریگیگنیشن بائے اسٹوڈنٹس ہیلپ سوسائٹی 2015ء
 ماہنامہ ساتھی کی بہترین لکھاری برائے تحریری سال 2017ء
 بچوں کا گلستان ادب خصوصی اعزاز 2019ء
 ماہنامہ ساتھی کی بہترین لکھاری برائے تحریری سال 2019ء
 بچوں کا گلستانِ ادب اعزاز، 2019ء
 ماہنامہ ساتھی کی بہترین لکھاری برائے تحریری سال 2022ء

 مزید دیکھیے 
 محمد افتخار کھوکھر
 مسعود احمد برکاتی
 میرزاادیب

 حوالہ جات 

زمرہ:پاکستانی بچوں کے مصنفین
زمرہ:پاکستانی مدیران
زمرہ:کراچی کے مصنفین